wickkiey/tamil-wikipedia-chunked huggingface dataset:
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### மயூரேசன் (ஆகத்து 10, 2010 - ஆகத்து 17, 2010) ஓட்டு (16|0|0)

#### மயூரேசனின் பதிகள்

1. முதலாவதாக நிருவாகியாக இருப்பவர் மற்றய பயனர்களை விடப் பெரியவர் அல்ல என்பதை உணர்ந்துகொள்கின்றேன். ஆயினும் சில பொறுப்புணர்வுடன் உணர்ச்சி வசப்படாமல் நடுவுநிலமையுடன் கூடிய கடமைகளைச் செய்ய வேண்டிய கடமைப்பாடு நிருவாகிக்கு உள்ளது. முக்கியமான கடமைகளாக விக்கி துப்பரவாக்கம் மற்றும் முகாமைத்துவம் செய்யும் பணிகள் இருக்கின்றன. அதாவது சிக்கலுக்குரிய பக்கங்களை பாதுகாத்தலும் பின்னர் பாதுகாப்பு நீக்கலும் அதே போல தேவையற்ற உள்ளடக்கம் அற்ற பக்கங்களை நீக்குதலும் அதேவேளை நாசவேலை செய்யும் பயனர்கள் மற்றும் ஐபி முகவரிகளை தற்காலிகமாகத் தடைசெய்தலும் பின்னர் தேவைப்பட்டால் (மற்ற பயனர்களின் ஆலோசனையின் பின்னர்) நிரந்தரமாகத் தடைசெய்தல் பற்றியும் யோசிக்கலாம். எல்லாவற்றிற்கும் மேலாக நிருவாகியாக எதேச்சையாக முடிவுகள் எடுக்காமல் விக்கி சமூகத்தில் சார்பாக நடவடிக்கை எடுப்பதையே நிருவாகி கடமையாக கொண்டிருக்கவேண்டும் என்று நான் எண்ணுகின்றேன்.
1. இதுவரை என்ன செய்துள்ளீர்கள் விக்கிக்கு உங்களை நிருவாகியாக்க என்று கேட்டுள்ளீர்கள். 2005 தொடக்கம் விக்கிக்கு பங்களிப்பு செய்துள்ளேன் (இடைக்கிடை காணாமல் போய் மீள வந்து சேர்பவன் என்பதை ஒப்புக்கொள்கின்றேன்). இதைவிட ஆரம்ப காலங்களில் விக்கியின் எதிர் காலத் திட்டங்கள் பற்றிய கலந்துரையாடல்களில் கலந்துள்ளேன். இதை விக்கிப்பீடியாவில் ஆலமரத்தடியில் மற்றும் ஆண்டு அறிக்கைகளில் கண்டுகொள்ளலாம். கடைசி ஓராண்டு காலமளவில் விக்கியின் நோக்கு மற்றும் அதன் திட்டங்கள் நோக்கிய என்னுடைய பங்களிப்பு பூச்சியமே. ஆயினும் மீள விக்கி வந்ததுடன் தொடர்ந்து திட்டம் நோக்கிய ஆக்கபூர்வமான கலந்துரையாடல்களில் பங்கெடுக்க விழைகின்றேன். அத்துடன் நிருவாகி அணுக்கம் வழங்கப்பட்டால் பொறுப்புணர்வு மேலும் ஒரு படி கூடுவதைத் தடுக்க முடியாது. மேலும் புது பயனர்களுக்கு அவ்வப்போது விக்கி நுட்பங்கள் பற்றிய உதவிகளை வழங்கியதுடன் விக்கிப்பீடியாவற்கு வெளியே விக்கிபற்றிய பரப்புரையில் மனமார்த்தமாக ஈடுபடுகின்றேன். மேலும் புதிய திட்டங்களான விக்கி கூகிள் மொழிபெயர்ப்பு திட்டத்தை ஆர்வமாகக் கவனித்து வருகின்றேன். எதிர்காலத்தில் இந்த திட்டம் தொடருமானால் நிச்சயம் இந்த திட்டத்தில் ஆர்வமாக உத்வேகத்துடன் (Actively) பங்குபெற நினைக்கின்றேன்.
1. நிருவாகி அணுக்கம் கிடைத்தால் எதிர்காலத்தில் என்ன திட்டம் என்று கேட்டுள்ளீர்கள். முக்கியமாக எனது பணி விக்கி துப்பரவாக்கத்தைச் சுற்றியே இருக்கும். விக்கியாக்கத்தில் இருக்கும் அனுபவத்தை இத்துறையில் பயன்படுத்திக் கொள்ளுவேன். இதைவிட புதிதாக ஆரம்பித்துள்ள பேச்சு விக்கி (அல்லது பேசும் விக்கி) பக்கங்களை மெல்ல மெல்ல மேம்படுத்தும் ஆர்வம் உண்டு. மேலும் கூகிள் விக்கிப்பீடியா தமிழாக்கத் திட்டத்தை கூர்ந்து கவனித்து வருகின்றேன் இதில் ஏற்கனவே ஆரம்பித்துள்ள பங்களிப்பை தொடரும் எண்ணம் உள்ளது. இவற்றைவிட கட்டுரையாக்கம், கட்டுரை விரிவாக்கம் தொடர்ந்தும் எனது பயனர் பக்கத்தில் குறிப்பிட்ட பகுதிகளில் நடைபெற்றுக்கொண்டிருக்கும்.
::மிக்க நன்றி மயூரேசன். உங்கள் பொறுப்பான மறுமொழிகள் ஒரு நல்ல எடுத்துக்காட்டு. உங்களைப் போன்றவர்களின் ஒத்துழைப்பு தமிழ் விக்கிக்கு மிகவும் தேவை. வெற்றியடைய நல்வாழ்த்துகள் என் அடியூட்டை (ஆதரவை) தருவதில் மகிழ்கிறேன். --செல்வா 17:54, 9 ஆகஸ்ட் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### மயூரேசன் (ஆகத்து 10, 2010 - ஆகத்து 17, 2010) ஓட்டு (16|0|0)

#### வாழ்த்துகள்

மயூரேசனுக்கு நிருவாக அணுக்கத்தைச் செயற்படுத்தி உள்ளோம். மயூரேசன் மேலும் சிறப்பாகப் பங்களிக்க என் வாழ்த்துகள்--இரவி 20:26, 17 ஆகஸ்ட் 2010 (UTC)  
:ஆதரவு வழங்கிய அனைவரிற்கும் நன்றி. நிருவாகி அணுக்கம் வழங்கியமை மூலம் நான் மேலும் பொறுப்புடன் ஆழமாக விக்கியில் பங்களிக்க முடியுமாகவுள்ளது. --ஜெ.மயூரேசன் 03:56, 18 ஆகஸ்ட் 2010 (UTC)  
::வாழ்த்துக்கள் மயூரேசன். நிர்வாகப் பொறுப்பு உங்களுக்கு புது உத்வேகம் கொடுக்கும் என நம்புகிறேன்.--அராபத்* عرفات 05:16, 18 ஆகஸ்ட் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### அராப்பத் ரியாத் (ஆகத்து 8, 2010 - ஆகத்து 15, 2010) ஓட்டு (17|0|0)

அராப்பத் ரியாத் அவர்கள் 2008 தொட்டு தமிழ் விக்கிப்பீடியாவிற்கு சிறப்பாகப் பங்களித்து வருகிறார். இசுலாம், பொது அறிவு, புகழ்பெற்ற மாந்தர்கள், தொழில்நுட்பம், வரலாறு முதலிய துறைகளில் எழுதி வருகிறார். தீயணைப்பான், தீ எச்சரிக்கை அமைப்பு, இராச நாகம், சீன சோதிடம், சேரமான் பெருமாள், அக்கா மகாதேவி, சான் சல்லிவன் ஆகியவை இவர் முதன்மையாகப் பங்களித்த கட்டுரைகளில் சில. மேலும் கூகிள் திட்டம், வலைவாசல்கள், பிற மொழி விக்கிப்பீடியாக்கள் பற்றிய கட்டுரைகள், வார்ப்புருக்கள், உரையாடல்கள் என விக்கிப்பீடியா சமூக செயற்பாட்டில், நிர்வாகத்தில் ஈடுபட்டுள்ளார். இவரை நிர்வாகியாகப் பெறுவது தமிழ் விக்கிப்பீடியாவிற்கு மேலும் வளம் சேர்க்கும். அரபாத்துக்கு தமிழ் விக்கிப்பீடியாவில் நிர்வாகப் பொறுப்பு அளிக்குமாறு பரிந்துரைக்கிறேன். நன்றி. --Natkeeran 02:57, 8 ஆகஸ்ட் 2010 (UTC)  
::நிர்வாகி பொறுப்புக்கு நீங்கள் என்னை முன்மொழிவதில் மகிழ்ச்சி நற்கீரன். மற்றவர்களுக்கும் இதில் உடன்பாடு இருக்கும் பட்சத்தில் எனக்கும் சம்மதமே. நன்றி. --அராபத்* عرفات 06:27, 7 ஆகஸ்ட் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### அராப்பத் ரியாத் (ஆகத்து 8, 2010 - ஆகத்து 15, 2010) ஓட்டு (17|0|0)

#### ஆதரவு

- --Natkeeran 02:56, 8 ஆகஸ்ட் 2010 (UTC)
- --Kanags <sup>\உரையாடுக</sup> 05:57, 8 ஆகஸ்ட் 2010 (UTC)
- --கார்த்திக் 07:05, 8 ஆகஸ்ட் 2010 (UTC)
- --சி. செந்தி 09:12, 8 ஆகஸ்ட் 2010 (UTC)
- --தேனி.எம்.சுப்பிரமணி. 09:20, 8 ஆகஸ்ட் 2010 (UTC)
- --ஹிபாயத்துல்லா 13:05, 8 ஆகஸ்ட் 2010 (UTC)
- --இரவி 18:06, 8 ஆகஸ்ட் 2010 (UTC)
- --மயூரநாதன் 18:26, 8 ஆகஸ்ட் 2010 (UTC)
- --செல்வா 00:27, 9 ஆகஸ்ட் 2010 (UTC)
- -குறும்பன் 21:51, 10 ஆகஸ்ட் 2010 (UTC)
- --பவுல்-Paul 23:37, 10 ஆகஸ்ட் 2010 (UTC)
- --மணியன் 11:10, 12 ஆகஸ்ட் 2010 (UTC)
- --கலை 09:09, 13 ஆகஸ்ட் 2010 (UTC)
- -- சுந்தர் <sup>\பேச்சு</sup> 10:57, 13 ஆகஸ்ட் 2010 (UTC)
- --பரிதிமதி 11:50, 13 ஆகஸ்ட் 2010 (UTC)
- --சிவக்குமார் <sup>\பேச்சு</sup> 14:43, 13 ஆகஸ்ட் 2010 (UTC)
- --ஜெ.மயூரேசன் 18:07, 14 ஆகஸ்ட் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### அராப்பத் ரியாத் (ஆகத்து 8, 2010 - ஆகத்து 15, 2010) ஓட்டு (17|0|0)

#### கேள்விகள்

அராப்பத், எனது ஆதரவைத் தெரிவிக்கும் முன் சில விசயங்களைத் தெரிந்து கொள்ள விரும்புகிறேன்.  
**1. நிருவாக அணுக்கம் கொண்டு கூடுதலாக என்னென்ன பணிகள் செய்யலாம் என்று எண்ணியுள்ளீர்கள்?**  
:***அராபத்**நிருவாக அனுக்கத்தினால் மட்டுமே என்னென்ன பணிகளை மேற்கொள்ள முடியுமோ அவற்றையெல்லாம் செய்ய முடியும். குறிப்பாக விக்கி துப்பரவு பணிகளில் இன்னும் ஆழமாக இடுபட விருப்பம். மேலும் ஏற்கனவே இருக்கும் நிருவாகிகளின் அதிக சுமைகளையும் குறைக்க முடியும்.  
**2. ஒரு பயனரைத் தடுப்பதா வேண்டாமா, எத்தனை காலம் தடுப்பது என்று எப்படி முடிவு செய்வீர்கள்?**  
:***அராபத்**ஓரு பயனரின் பங்களிப்பு குறித்த விடயம் இது. தொடர்ந்து பங்களிக்கும் பயனர், புதுப் பயனர் போன்றவற்களின் தவறுகளை சுட்டிக்காட்டுவதன் மூலம் மட்டுமே திருத்த முயல்வேன். தொடர்ந்து விசமச் செயல்களில் ஈடுபடுபவர்கள், பேச்சுப் பக்க (ம) மின்னஞ்சல் உரையால்களை கவனத்தில் ஏற்றாதவர்கள் ஆகியோரின் பயனர் கனக்கை தற்காலிகமாக தடைசெய்வேன். எவ்வளவு காலம் என்பதற்கு முந்தைய தடை பதிகைகளையும் விக்கி கையேட்டின் உதவியையும் பெறுவேன். நிரந்தரமாக ஒரு பயனரை தடை செய்ய விரும்பினால், முதலில் தற்காலிகமாக அவரின் பயனர் கனக்கை தடைசெய்து விட்டு அவரின் விசமத்தொகுப்புகளை மற்ற நிர்வாகிகளின் கவனத்திற்கு கொண்டு செல்வேன். பின் அனைவரின் கருத்துகலுக்கும் ஏற்ப முடிவு செய்வேன்.  
**3. ஒரு குறிப்பிட்ட கட்டுரையின் பேச்சுப் பக்கத்தில் கருத்து வேறுபாடுகள் ஓடிக் கொண்டுள்ளன. உங்களுடன் ஒத்த கருத்துள்ளவர்கள் ஒரு நிருவாகி என்ற முறையில் நடவடிக்கை எடுக்கக் கோரி உங்களிடம் முறையிட்டால் என்ன செய்வீர்கள்?**--இரவி 13:41, 8 ஆகஸ்ட் 2010 (UTC)  
:***அராபத்**ஒருவேளை நான் நிர்வாகியாக தேர்ந்தெடுக்கப் பட்டால், கண்டிப்பாக இப்போது இருப்பதை விட அதிகம் பொருமையாகவே செயல்படுவேன். அதன் தேவயையும் நான் கண்டிப்பாக உனர்ந்திருக்கிறேன். எனவே எனது கருத்தை 'அந்த' பேச்சுப் பக்கத்தில் இன்னும் ஆழமாக பதிவேனே தவிர தடாலடி முடிவுகள் எதுவும் எடுக்க மாட்டேன். மற்றவர்களின் கருத்திற்கும் மதிப்பு கொடுத்து அனைவருக்கும் இனக்கமான முடிவையே எடுப்பேன். குறிப்பாக எனது அனைத்து நடவடிக்கைகளிலும் தமிழ் விக்கி 'வளர்ந்துவரும் விக்கி' என்பதை கவனத்தில் கொண்டு அனைவரையும் அரவனைத்து செல்வதையே விரும்புவேன்.--அராபத்* عرفات 16:49, 8 ஆகஸ்ட் 2010 (UTC)  
நல்ல பதில்கள். நன்றி அராப்பத். இன்னும் முனைப்பாகவும் ஊக்கத்துடனும் நீங்கள் செயல்பட நிருவாக அணுக்கம் உதவும் என்று நம்புகிறேன். --இரவி 18:06, 8 ஆகஸ்ட் 2010 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 5

### அராப்பத் ரியாத் (ஆகத்து 8, 2010 - ஆகத்து 15, 2010) ஓட்டு (17|0|0)

#### வாழ்த்துக்கள்

வாக்கெடுப்பு முடிவுகளை அடுத்து, அரபாத் நிர்வாகப் பொறுப்புப் பெற்றுள்ளார். அவரது பங்களிப்புகள் சிறக்க வாழ்த்துகிறோம். --Natkeeran 23:20, 16 ஆகஸ்ட் 2010 (UTC)  
:நன்றி நற்கீரன். என் மீது நம்பிக்கை வைத்து வாக்களித்த அனைவருக்கும் நன்றி. --அராபத்* عرفات 03:34, 17 ஆகஸ்ட் 2010 (UTC)
::வாழ்த்துக்கள் அரபாத். நிர்வாக அணுக்கம் உங்கள் பணிகளை இலகுவாக்க உதவும் என நம்புகிறேன்.--Kanags <sup>\உரையாடுக</sup> 12:36, 17 ஆகஸ்ட் 2010 (UTC)
:::ஆம் கனகு. அதோடு பொறுப்புனர்ச்சியையும் அதிகப்படுத்தியுள்ளது. உங்கள் வாழ்த்துக்கு நன்றி.--அராபத்* عرفات 15:58, 17 ஆகஸ்ட் 2010 (UTC)  
: அராபத் உங்களுக்கு நிர்வாகி அணுக்கம் கிடைத்ததையிட்டு வாழ்த்துக்கள். உங்கள் பங்களிப்புக்கள் மேலும் சிறப்பாகத் தொடரட்டும். --மயூரநாதன் 16:22, 17 ஆகஸ்ட் 2010 (UTC)  
::உங்கள் வாழ்த்துமொழிகளுக்கு நன்றி மயூரநாதன் --அராபத்* عرفات 05:19, 18 ஆகஸ்ட் 2010 (UTC)
# சரோஜா (திரைப்படம்)

***சரோஜா*** 2008 ஆண்டில் வெளியான ஒரு தமிழ்த் திரைப்படம் ஆகும். வெங்கட் பிரபுவின் தயாரிப்பான இப்படத்திற்கு யுவன் சங்கர் ராஜா இசையமைத்திருந்தார். 1993 இல் ஸ்டீபன் ஆப்கின்ஸ் இயக்கிய ஆங்கிலத் திரைப்படமான *ஷட்ஜ்மெண்ட் நைட்* என்ற படத்தை தழுவி இப்படம் எடுக்கப்பட்டது. தெலுங்கில் மொழிமாற்றம் செய்யபட்டு, சில காட்சிகள் மீண்டும் படம்பிடிக்கபட்டு வெளியானது.
# சரோஜா (திரைப்படம்)

## விமர்சனம்

பிலிமிபீட் வலைதளத்தில் வந்த விமர்சனத்தில் "தமிழ் சினிமாவில் சத்தமில்லாமல் ஒரு புதிய டிரெண்டை உருவாக்கிக் கொண்டிருக்கிறார்கள் கங்கை அமரனின் புதல்வர்கள் இயக்குநர் வெங்கட் பிரபுவும், பிரேம்ஜி அமரனும். அழுத்தமான கதை எதுவும் தேவையில்லை. ஒரு சின்ன முடிச்சை வைத்துக் கொண்டு, கலகல விறுவிறு சம்பவங்களுடன் படத்தை நகர்த்திச் செயல்வதுதான் அந்தப் பாணி... சரோஜா... புத்தம் புது ரோஜா!" என்று விமர்சனம் எழுதினர்.
# சிலம்பாட்டம் (திரைப்படம்)

***சிலம்பாட்டம் (2008)*** ஒளிப்பதிவாளர் சரவணன் இயக்குநராக அறிமுகமான முதல் தமிழ்த் திரைப்படம். இதில் சிலம்பரசன் (அப்பா மற்றும் மகன்), சானா கான், சினேகா, பிரபு, நெடுமுடி வேணு, சந்தானம், பொண்வண்ணன் மற்றும் பலர் நடித்துள்ளனர். இப்படத்திற்கு இசையமைத்தவர் யுவன் சங்கர் ராஜா.  
இத்திரைப்படம் டிசம்பர் 18, 2008ம் ஆண்டு வெளியானது. கலவையான விமர்சனங்களை பெற்றாலும் படம் வணிகரீதியாக வெற்றி பெற்றதுடன் 100 நாட்கள் வரை படம் திரையானது.
# சிலம்பாட்டம் (திரைப்படம்)

## கதை

விச்சு (சிம்பு) தனது தாத்தாவின் (தாய்வழி) வளர்ப்பில் சாதுவான பூசாரியாக வளர்கிறார். தாத்தாவுடன் கோவிலில் அமைதியாக பணிபுரிகிறார். விச்சுவுக்கு ஒரே ஆறுதல் அவரது காதலி ஜானுவின் (சானா கான்) அன்பு. விச்சுவின் ஒரே நண்பன் சாமா (சந்தானம்).  
ஒரு நாள், ஒரு பெரிய ரவுடிகும்பல் அப்பாவி நபர் ஒருவரை அடிப்பதை பார்க்கிறார். உடனே சென்று அவரை காப்பாற்றுகிறார். நன்றி சொல்லும் அவர் விச்சுவின் முகத்தை உற்றுப் பார்த்து திகைத்துப் போய், கொலை வழக்கில் சிறையில் இருக்கும் முத்துவேலை (பிரபு) சந்தித்து என்ன நடந்தது என்பதை விவரிக்கிறார்.  
முத்துவேல் விடுதலையானதும் விச்சுவைச் சந்திக்கச் செல்கிறார். விச்சுவும் அவரது தாத்தாவும் சந்திக்கும் வேளையில் ரவுடி கும்பல் முத்துவேலை கொலை செய்ய வருகிறது. விச்சுவுக்கும் ரவுடி கும்பலுக்கும் இடையே நிகழும் சண்டையில் விச்சு முத்துவேலை காப்பாற்றுகிறார். இதை பார்த்த விச்சுவின் தாத்தா அதிர்ச்சியடைகிறார். விச்சு முத்துவேலை மருத்துவமனையில் அனுமதிக்கிறார். இத்தனை நாளாக சாதுவாக வளர்த்துக்கொண்டிருந்த தாத்தா விச்சுவின் அப்பாவின் கதையை சொல்லத்துவங்குகிறார்.  
தன்னுடைய முன்னோர்கள் ஏழைகளுக்குக் கொடுத்த நிலத்தை அபகரிக்க முயல்கிறார் பொன்வண்ணன். இதை எதிர்க்கும் முத்துவேல் (பிரபு) குடும்பத்துக்கும், வீரையன் (பொன்வண்ணன்) குடும்பத்துக்கும் கடும் மோதல் நிலவுகிறது. இந்த மோதலில் வீரையனின் மகன் இறக்கிறார். முத்துவேலின் தம்பி தமிழரசன் (தந்தை சிம்பு) தனது மகனைக் கொன்றதாக நினைக்கும் வீரையன் தன்னைத்தானே குத்திக்கொண்டு தமிழரசன் மீது பழிபோட்டுவிட்டு இறக்கிறார். நீதிமன்றத்தில் தமிழரசனைக்காப்பாற்ற, அவரைக்காதலித்த பிராமண குடும்பத்தைச்சேர்ந்த காயத்ரி (சினேகா) தன்னோடு இருந்ததை ஒப்புக்கொள்கிறார். இதன் மூலம் தன் வீட்டைவிட்டு வெளியேற்றப்படுகிறார் காயத்ரி. அதன் பின்னால், காயத்ரியும் தமிழரசனும் திருமணம் செய்துகொள்கிறார்கள்.  
உண்மை தெரியாத வீரையனின் கடைசி மகன் துரை சிங்கம் (கிஷோர்), ஆத்திரத்தில் தமிழரசன் மற்றும் அவருடைய குடும்பம் மொத்தத்தையும் கொல்கிறார். அங்கிருந்து தப்பிச்செல்லும் காயத்ரி தன் தந்தை வீட்டில் விச்சுவை (மகன் சிம்பு) பெற்றெடுத்துவிட்டு இறக்கிறார். இதன் மூலம் தாத்தாவின் வீட்டில் வளரும் விச்சு தன் குடும்பத்தைக் கொன்ற துரை சிங்கத்தை பழி வாங்குகிறார்.
# சிலம்பாட்டம் (திரைப்படம்)

## நடிகர்கள்

- சிலம்பரசன் - விச்சு (மகன்) மற்றும் தமிழரசன் (தந்தை)
- சானா கான் - ஜானு (விச்சுவின் காதலி)
- சினேகா - காயத்ரி (தமிழரசனின் மனைவி, விச்சுவின் தாய்)
- பிரபு - முத்துவேல் (தமிழரசனின் மூத்த அண்ணன், விச்சுவின் பெரியப்பா)
- சந்தானம் - குசு விடும் சாமா (பூசாரி, விச்சுவின் நண்பன்)
- நெடுமுடி வேணு - காயத்ரியின் தந்தை, விச்சுவின் தாத்தா
- பொன்வண்ணன் - வீரையன் (நிலத்தை அபகரிக்க முயல்பவர், துரைசிங்கத்தின் தந்தை)
- கிஷோர் - துரை சிங்கம் (வீரையனின் கடைசி மகன்)
- யுவராணி - துரை சிங்கத்தின் மனைவி
- கருணாஸ் - கிராமத்துக்காரர்
- விநாயகன் - தமிழரசனின் நெருங்கிய நண்பன்
- மனோபாலா - ஜானுவின் தந்தை
- நிரோஷா - ஜானுவின் தாய்
- எஸ். என். லட்சுமி - முத்துவேல் மற்றும் தமிழரசனின் பாட்டி
# சிலம்பாட்டம் (திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "படத்தின் பிரமாத ப்ளஸ்கள் யுவன் - மதி. யுவனின் இளமைத் துள்ளலில் அத்தனை பாடல்களும் அசத்தல் ஸ்பெஷல். ஆக்ஷன் படத்துக்கான வேகமும் அழகுமாக மாய்ந்து மாய்ந்து உழைத்திருக்கிறது மதியின் கேமரா. ஆனால், எதிர்பார்ப்பைக் கிளப்பி, தமிழ்நாடே ஆடித் தீர்க்கும் 'பார்ட்டி' பாடலைக் காட்சிப்படுத்தியதில் சொதப்பிவிட்டார்கள்... மொத்தமாக சிலம்பாட்டத்தில் கம்பும் வம்பும்தான் அதிகம்!" என்று எழுதி மதிப்பெண்களை வழங்கினர்.
# பேராண்மை

***பேராண்மை*** (en: Peranmai) 2009 இல் வெளியான தமிழ்த் திரைப்படமாகும். கருணமூர்த்தி, அருண் பாண்டியன் ஆகியோரால் தயாரிக்கப்பட்டு
ஜனநாதனால் இயக்கப்பட்டது. ஜெயம் ரவி, ரோலாண்ட் கிக்கிங்கர், பொன்வண்ணன், வடிவேல், ஊர்வசி ஆகியோர் நடித்துள்ளனர். வித்யாசாகர் இசையமைத்துள்ளார்.
# பேராண்மை

## கதைச்சுருக்கம்

இந்தியா வேளாண்மை ஆராய்ச்சிக்காக ராக்கெட் ஏவுவதை அன்னிய சக்திகள் சீர்குலைக்க காட்டுக்குள் ஊடுருவுகின்றன. அவற்றை 5 மாணவிகள் உதவியுடன் கதாநாயகன் முறியடிக்கிறார்.
# ஹெச். எம். எஸ் (கப்பல் பெயர்)

**ஹெச். எம். எஸ்** அல்லது **எச். எம். எசு** (ஆங்கிலம்: H. M. S) என்ற ஆங்கில குறுக்கம், **ஹிஸ்** அல்லது **ஹெர் மெஜஸ்டீஸ் ஷிப்** (ஆங்கிலம்: His or Her Majesty's Ship) என்ற ஆங்கிலத் தொடரைக் குறிக்கின்றது. இதற்கு அரசரின் (அல்லது அரசியின்) கப்பல் என்று பொருளாகும். முடியாட்சி அரசமைப்பு உள்ள நாடுகளின் கடற்படைகளின் கப்பல்களுக்கு பெயர்களின் முன்னொட்டாக இக்குறுக்கம் பயன்படுத்தபடுகிறது. எடுத்துக்காட்டாக ஒரு போர்க்கப்பலின் பெயர் ”சிட்னி” என்றிருந்தால் அது அதிகாரப்பூர்வமாக ”ஹெச். எம். எஸ். சிட்னி” என்றழைக்கப்படும்.  
இந்த முன்னொட்டு வழக்கம் பிரிட்டன், சுவீடன் போன்ற முடியாட்சி நாடுகளில் பின்பற்றப்படுகிறது. பிரிட்டனின் முன்னாள் காலனிகளான ஆஸ்திரேலியா, கனடா, நியூசிலாந்து போன்ற நாடுகளின் கப்பற்படைகளும் இது போன்ற ஒரு பெயரிடல் மரபைப் பின்பற்றுகின்றன. இந்நாட்டுக் கப்பல்கள் அரசர்/அரசியின் ஆஸ்திரேலிய/கனடிய/நியூசிலாந்திய கப்பல்கள் என்றழைக்கப்படுகின்றன. உலகின் பல நாடுகள் பிரித்தானிய பேரரசின் பகுதிகளாக இருந்தபோது அந்நாடுகளின் கப்பற்படைகளும் இப்பெயரிடல் மரபைப் பின்பற்றின. எடுத்துக்காட்டாக பிரித்தானியாவின் இந்தியப் பேரரசுவின் போர்க்கப்பல்கள் அரசரின் இந்தியக் கப்பல் (ஹிஸ் மெஜஸ்டீஸ் இந்தியன் ஷிப்) என்று வழங்கப்பட்டன.
# வீட்டுப் பன்றி

**வீட்டுப் பன்றி** என்பது, வளர்ப்பு விலங்குகளுள் ஒன்று. இது இதன் இறைச்சிக்காகப் பெயர் பெற்றது. சில வீட்டுப் பன்றி வகைகளின் உடலில் கம்பளி போலத் தடித்த உரோமங்கள் காணப்படினும், பெரும்பாலான பன்றிகளின் உடலில் மிகவும் அரிதாகவே உரோமங்கள் காணப்படுகின்றன.
வீட்டுப்பன்றிகள் பெரும்பாலும் அதிலிருந்து பெறப்படும் பன்றிக்கறிக்காகவே வளர்க்கப்படுகிறது. இருப்பினும் பானைவயிற்றுப் பன்றி (pot-bellied pig) மற்றும் குறும்பன்றி (micro pig) சில வீட்டுப்பன்றியினங்கள் சில வேளைகளில் செல்லப்பிரானிகளாக வளர்க்கப்படுகின்றன. இவ்விலங்கின் எலும்புகள், விறைப்பு முடி போன்றவை வணிக ரீதியாக பயன்படுத்தப்படுகிறது.
# வீட்டுப் பன்றி

## வகைப்பாட்டியல்

வீட்டுப் பன்றிகள், காட்டுப் பன்றிகள் எனப்படும் காட்டில் வாழும் பன்றி இனத்தின் ஒரு துணை இனம் என்பதே பெரும்பாலானவர்களின் கருத்து. இதன்படி வீட்டுப் பன்றிகளின் அறிவியல் பெயர் *சுசு இசுக்குரோஃபா டொமசுட்டிகசு* (Sus scrofa domesticus) ஆகும். காட்டுப்பன்றி *சுசு இசுக்குரோஃபா* (Sus scrofa) என்னும் அறிவியல் பெயருடையது. இப்பெயரை கார்ல் லின்னேயஸ் அறிமுகப்படுத்தினார் . சில உயிரியலாளர்கள் வீட்டுப் பன்றிகள் தனியான இனத்தைச் சேர்ந்தவையாகக் கருதுகிறார்கள். இக் கருத்தின் அடிப்படையில் வீட்டுப் பன்றியின் அறிவியல் பெயர் *சுசு டொமசுட்டிக்கசு* (Sus domesticus) என்பதாகும்.  
மிகப்பழைய காலத்திலேயே பன்றிகள் மனிதனோடு தொடர்பு பட்டிருந்ததற்குச் சான்றுகள் உண்டு. தப்பிச் சென்ற வீட்டுப் பன்றிகள் பல கட்டாக்காலியாக உலகின் பல பாகங்களிலும் உள்ளன. இவை சூழலுக்குக் குறிப்பிடத்தக்க சேதத்தை விளைவிக்கின்றன.
# வீட்டுப் பன்றி

## தோற்றம்

கிமு 13,000 - 12,700 காலப்பகுதியிலேயே டைகிரிசுப் பகுதிகளில் காட்டுப் பன்றிகளை வீட்டில் வளர்ப்பது இருந்ததற்கான தொல்லியல் சான்றுகள் உள்ளன. தற்காலத்தில் சில நியூ கினியர்கள் செய்வதுபோல் அக்காலத்திலும் காடுகளைலேயே வைத்துப் பன்றிகள் வளர்க்கப்பட்டிருக்கலாம் எனத் தெரிகிறது. கிமு 11,400 ஆம் ஆண்டுக்குப் முற்பட்ட பன்றிகளில் எச்சங்கள் சைப்பிரசுப் பகுதியில் காணப்பட்டன. இப் பன்றிகள் தலைநிலத்தில் இருந்தே கொண்டுவரப் பட்டதாகக் கருதப்படுவதால், தலை நிலத்தில் பன்றி வளர்ப்பு முன்னரேயே தொடங்கியிருக்கக்கூடும் எனவுக் கூறுகின்றனர். சீனாவிலும் தனியாகப் பன்றிகளை வீட்டில் வளர்ப்பது இடம்பெற்றதாகத் தெரிகிறது.
# வீட்டுப் பன்றி

## இனப்பெருக்கம்

பெண் பன்றிகள் 3-12 மாதங்களில் இனப்பெருக்க பருவத்தை அடைகின்றன. புணர்ச்சி செயல் நடைபெறாத போது ஒவ்வொரு 18-24 ஆம் நாட்களில் சினைப்பருவம் நடைபெறுகிறது. பன்றிகளின் சராசரி கருசுமக்கும் காலம் 112 முதல் 120 நாட்கள் ஆகும். சினைப்பருவம் இரண்டு முதல் மூன்று நாட்கள் நீடிக்கும். அச்சமயத்தில் பெண் பன்றிகள் புணர்தலுக்கான தயார் நிலை சமிஞ்ஞைகளை வெளிப்படுத்தும் இதற்கு *நிலைச் சூடு* என அழைக்கப்படுகிறது. நிலைச்சூட்டு நிலையில் முதிர்ச்சியைடைந்த ஆண் பன்றியின் உமிழ்நீரை தீண்டும் போது பெண் பன்றி பாலுறவுக்கு தூண்டப்படுகிறது. ஆண்ட்ரோஸ்டீனால் (*Androstenol*) என்றழைக்கப்படும் ஒரு வகை இன ஈர்ப்புச் சுரப்புகளில் ஒன்றாகும். மேற்றாடைக்குக்கீழ்ப்பக்கம் அமைந்திருக்கும் உமிழ்நீர் சுரப்பிகளில் உற்பத்தி செய்யப்படும் இந்த சுரப்பு பெண் பன்றியின் பாலுணர்வு பிரதிபலிப்பை தூண்டுகிறது. தக்ககைத்திருகாணி வடிவ ஆண் பன்றியின் ஆணுறுப்பை பற்றிக்கொள்ளும் வகையிலான ஐந்து சதைமடிப்புகளுடன் கூடிய பெண் பன்றியின் கருப்பை வாய்ப் பகுதி அமைந்துள்ளது. பெண் பன்றிகளுக்கு இரட்டைக்கொம்புக் கருவகம் அமைந்துள்ளது. கருவுற்று 11- 12 ஆம் நாளில் கருவுற்றல் தகவேற்புச் செய்கை தென்படுகிறது.
# வீட்டுப் பன்றி

## நடத்தை

பல வழிகளில் வீட்டுப்பன்றியின் நடத்தையானது புலால் உண்ணிகள் மற்றும் இரட்டைக் குளம்புடைய விலங்கினங்களுக்கு (*artiodactyls*) இடைப்பட்டதாக வெளிப்படுகிறது. வீட்டுப் பன்றிகள் மற்ற பன்றிகளின் துணையோடு வாழ்வதையே விரும்புகின்றன. பெரும்பாலும் உடல் மூலம் தொடுதல் தொடர்புகளை தக்கவைத்துக்கொள்வது அதன் நடத்தைகளுள் ஒன்றாக கண்டறியப்பட்டுள்ளது. மேலும் அவை இயல்பாகவே பெரிய மந்தைகளை உருவாக்கிக் கொள்வதில்லை. பன்றிக்கூட்டம் பொதுவாக சுமார் 8-10 முதிர்ச்சியடைந்த பன்றிகள் கொண்ட குழுவாக காணப்படும். சில இளம் பன்றிகள் மற்றும் ஆண் பன்றிகள் தனித்தும் காணப்படக்கூடும்.  
வியர்வை சுரப்பிகளின் குறைபாடு காரணமாக, பன்றிகள் பெரும்பாலும் நடத்தை வெப்பச் சீராக்கல் (behavioural thermoregulation) மூலம் தங்களின் உடலின் வெப்பநிலையை கட்டுப்படுத்தி சீராக வைத்திருக்க சேற்றில் புரண்டு உடலில் சேற்றைப் பூசிக்கொள்கின்றன. இது பன்றிகளால் அடிக்கடி வெளிப்படும் ஒரு நடத்தை ஆகும். பன்றிகளின் உடலின் மீது பசை போன்ற பதத்தில் சேறு ஒட்டிக்கொள்கின்றன. மேலும் அவை சேற்றில் முழுவதுமாக மூழ்கி உடல் முழுவதும் சேற்றை பூசிக்கொள்வதில்லை. உடலில் ஒட்டியிருக்கும் சேற்றின் அளவானது சேற்றுக்குழியின் ஆழம் மற்றும் சுற்றுப்புற சூழ்நிலையைப் பொறுத்தது. சுற்றுப்புற வெப்பநிலை சுமார் 17-21 டிகிரி செல்சியஸ் வெப்பநிலையில் இருக்கும்போது, வளர்ந்த பன்றிகள் சேற்றில் புரளத் தொடங்குகின்றன. வெப்பமான நாட்களில் பன்றிகள் தலையில் இருந்து கால் வரை தங்களை சேற்றால் மறைத்துக்கொள்கின்றன. வீட்டுப் பன்றிகள் புத்திக்கூர்மையுடையன. மேலும் அவற்றுக்குப் பல்வேறு பணிகள் மற்றும் தந்திரங்களை செய்ய பயிற்சி அளிக்க முடியும்.
# வீட்டுப் பன்றி

## கூடு உருவாக்கம்

புலால் உண்ணிகளைக் போலவே வீட்டுப்பன்றிகளும் குட்டி போடுவதற்கான கூடு கட்டுதல் மற்றும் சேற்றுப் படுக்கை உருவாக்குதல் (இருந்தபோதிலும் நவீன பன்றி வளர்ப்பு முறைகளில் இவை அடிக்கடி தவிர்க்கப்படுகின்றன ) போன்ற செயல்களைச் செய்கின்ற நடத்தைப் பண்புகள் காணப்படுகின்றன. பன்றிகள் தங்களது நீள்மூக்குப்பகுதியின் உதவியால் குழிகளைத் தோண்டுகின்றன அவற்றில் பெண் பன்றிகள் குட்டிகளை ஈனுகின்றன. முதலில் தனது உடல் அளவிற்கு ஏற்றவாறு அழுத்தி பள்ளங்களை ஏற்படுத்துகின்றன. பின்னர் சிறு குச்சிக்ள, புற்கள் மற்றும் இலைகளை தனது வாயின் உதவியால் பள்ளத்திற்கு கொண்டு வருகிது. அவற்றைக்கொண்டு ஒரு திட்டு போன்ற அமைப்பை ஏற்படுத்துகின்றன. திட்டின் மையப்பகுதியில் பாதங்களைக் கொண்டு மென்மையாக மாற்றுகின்றன. திட்டுப்பகுதி தேவையான உயரத்தை 2 மீட்டர் நீளத்தை அடைந்தவுடன் பன்றியானது அதன் மேல் படுத்த நிலையில் அமர்ந்து குட்டிகளை ஈனுகின்றன. இது மற்ற இரட்டைக் குளம்புடைய விலங்குகள் நின்று கொண்டு குட்டி ஈனும் பண்புக்கு மாறாக இருக்கின்றது. கூடு கட்டுதல் செயல்முறையானது இரண்டு கட்டங்களாக நடைபெறுகிறது. முதல் கட்டமானது குட்டி ஈனும் ஏற்ற இடத்தை தேர்வு செய்து அவ்விடத்தை சீர்செய்து மண் மேடு உருவாக்குதல். இரண்டாவது கட்டமாக கூடு கட்டுவதற்கான பொருட்களை சேகரித்து கொண்டு வந்து கூட்டினைத் தயார் செய்வதாகும்.
# வீட்டுப் பன்றி

## உணர்வு

பன்றிகளுக்கு 310 கோண அகலப்பரப்பு காட்சித்திறனைக் கொண்டுள்ளன. மேலும் 35° ல் இருந்து 50° வரை இருகண் நோக்கி பார்வையில் காட்சிகளை அவற்றால் காண முடியும். இத்தகைய தகவமைப்பு மற்ற விலங்கினங்களில் கானப்படுவதில்லை. ஆடு போன்ற விலங்குகள் தூரக்காட்சிகளை தங்களது தலையை உயர்த்தி பொருட்களைப் பார்க்கின்றன.
# அயனி

**மின்னூட்டணு அல்லது அயனி*** (Ion)* என்பது ஏற்றம் பெற்ற அணு அல்லது அணுக்கூட்டத்தைக் குறிக்கின்றது. அயனி ஈழத்தில் **அயன்** என்றும் வழங்கப்படுகிறது. வேதியியல் அல்லது இயற்பியல் செயல்பாடுகளின் மூலமாக அயனிகளை உருவாக்க இயலும். அணுக்கள் இயற்கையில் தம் உறுதி நிலையைப் பேணுவதற்காக தங்கள் அணு அமைப்பின் மேலோட்டிலுள்ள எலக்ட்ரான்களை இழந்தோ ஏற்றோ அயனியாக்கம் அடைகின்றன. அயனிகளில் நேர்மின்னிகளின் எண்ணிக்கையை விட எதிர்மின்னி எண்ணிக்கை அதிகமாகக் காணப்படும்.
# அயனி

## வகைகள்

பொதுவாக அயனிகள் இரண்டு வகைப்படும். அவை **1. எதிர்மின் அயனி** **2. நேர்மின் அயனி.**
# அயனி

## வகைகள்

### எதிர்மின் அயனி

**எதிர்மின் அயனிகள்** *(Anions)* என்பவை எலக்ட்ரான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும். எதிர்மின் அயனிகளில் புரோட்டான்களைவிட எலக்ட்ரான்கள் எண்ணிகையில் மிகுந்திருக்கும். இவ்வயனிகள் எதிர்மின் சுமையைக் கொண்டிருக்கும்.  
உதாரணமாக குளோரைடு அயனிகள் Cl<sup>-</sup> என்றும் புரோமைடு அயனிகள் Br<sup>-</sup> என்றும் அயோடைடு அயனிகள் I<sup>-</sup> என்றும் குறிக்கப்படுகின்றன. இவையாவும் ஒற்றை இணைதிறன் கொண்டு ஒரேயொரு ஐதரசன் அணுவுடன் இணையும் வல்லமை கொண்ட எதிர்மின் அயனிகள் ஆகும். இதைப்போலவே இணைதிறன் இரண்டு கொண்ட எதிர்மின் அயனிகள், இணைதிறன் மூன்று கொண்ட எதிர்மின் அயனிகள் எனப்பலவகை எதிர்மின் அயனிகள் உள்ளன.
# அயனி

## வகைகள்

### நேர்மின் அயனி

நேர்மின் அயனிகள் (Cations) என்பவை புரோட்டான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும்.. நேர்மின் அயனிகளில் எலக்ட்ரான்களைவிட புரோட்டான்கள் எண்ணிகையில் மிகுந்திருக்கும். இவ்வயனிகள் எதிர்மின் அயனிகளுக்கு எதிரான நேர்மின் சுமையைக் கொண்டிருக்கும்.  
உதாரணமாக ஐதரசன் அயனி H<sup>+</sup> என்றும் சோடியம் அயனி Na<sup>+</sup> என்றும் லித்தியம் அயனி Li<sup>+</sup> என்றும் குறிக்கப்படுகின்றன. இவையாவும் ஒற்றை இணைதிறன் கொண்ட அயனிகள் ஆகும். இவற்றைப் போலவே இணைதிறன் இரண்டு கொண்ட நேர்மின் அயனிகள், இணைதிறன் மூன்று கொண்ட நேர்மின் அயனிகள் எனப்பலவகை நேர்மின் அயனிகள் உள்ளன.
# அயனி

## அயனியாதல்

அணு (நடுவில் உள்ளது) ஒற்றை புரோட்டான் மற்றும் ஒற்றை எலக்ட்ரான் கொண்டுள்ளது. எலக்ட்ரானை நீக்கினால் ( இடது ) அது நேர்மின் அயனியைக் கொடுக்கிறது. அதேபோல ஒரு எலக்ட்ரான் சேர்க்கப்பட்டால் ( வலது) அது எதிர்மின் அயனியைக் கொடுக்கிறது. எதிர்மின் அயனி ஐதரசனில் இரண்டு எலக்ட்ரான்கள் இலேசாக இணைக்கப்பட்டிருப்பதால் நடுநிலை அயனி ஆரத்தைக் காட்டிலும் எதிர்மின் அயனியின் அயனி ஆரம் அதிகமாக உள்ளது. இது அங்குள்ள புரோட்டானை விட அதிகம். எனவே எலக்ட்ரான்கள் இல்லாத நேர்மின் அயனியாக மட்டுமே ஐதரசன் அயனியாகிறது.]]  
நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களை இழந்தால் அது ஒட்டுமொத்தமாக நேர்மின் சுமையைப் பெறுகிறது. எலக்ட்ரான்களைவிட இங்கு புரோட்டான்கள் அதிகமாக இருப்பதால் இவ்வயனி நேர்மின் அயனி எனப்படுகிறது.  
- சோடியம் அணு. இதன் வெளிக்கூட்டில் ஒரே ஒரு தனி எலக்ட்ரான் உள்ளது. மற்றைய உட்கூடுகள் முறையே 2, 8 எலக்ட்ரான்கள் கொண்டு நிரம்பிக் காணப்படுகின்றன.எனவே வெளிக்கூட்டிலுள்ள ஒற்றை எலக்ட்ரானை இழந்து சோடியம் எளிதாக Na<sup>+</sup> அயனியாகிறது.  
:Na → +  
நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களைப் பெற்றுக்கொண்டால் அது ஒட்டுமொத்தமாக எதிர்மின் சுமையைப் பெறுகிறது. எலக்ட்ரான்கள் இங்கு புரோட்டான்களைவிட அதிகமாக இருப்பதால் இவ்வயனி எதிர்மின் அயனி எனப்படுகிறது.  
- குளோரின் அணு. இதன் வெளிக்கூட்டில் ஏழு எலக்ட்ரான்கள் உள்ளன. ஏழு எலக்ட்ரான்களை இழந்து உறுதியடைவதை விட ஒரு எலக்ட்ரானை ஏற்று தனது இறுதிக்கூட்டை நிரப்ப்பி உறுதியடைவது எளிதான செயலாகும். எனவே குளோரின் ஓர் எலக்ட்ரானை பெறுவதன் மூலம் Cl<sup>-</sup> அயனியாகிறது.  
:Cl + →  
ஒரே அணுவால் ஆன அயனி ஓரணு அயனி என்றும் ஒன்றுக்கு மேற்பட்ட அணுக்களைக் கொண்டிருக்கும் அயனி பல்லணு அயனி என்றும் அழைக்கப்படுகின்றன. அயனிகள் கொண்டுள்ள மின்சுமை காரணமாக அவை ஒன்றை ஒன்று ஈர்க்கின்றன. இதனால் உப்புகள் எனப்படும் அயனிச்சேர்மங்கள் உருவாகின்றன.
# அயனி

## பொதுவான அயனிகள்

| பொதுப் பெயர் | குறியீடு | வேறு பெயர் |  |
| --- | --- | --- | --- |
| அலுமினியம் | Al<sup>3+</sup> |  |  |
| கால்சியம் | Ca<sup>2+</sup> |  |  |
| தாமிரம்(II) | Cu<sup>2+</sup> | குப்ரிக் |  |
| ஐதரசன் | H<sup>+</sup> |  |  |
| இரும்பு(II) | Fe<sup>2+</sup> | பெர்ரசு |  |
| இரும்பு(III) | Fe<sup>3+</sup> | பெர்ரிக்கு |  |
| மெக்னீசியம் | Mg<sup>2+</sup> |  |  |
| பாதரசம்(II) | Hg<sup>2+</sup> | மெர்க்குரி |  |
| பொட்டாசியம் | K<sup>+</sup> |  |  |
| வெள்ளி | Ag<sup>+</sup> |  |  |
| சோடியம் | Na<sup>+</sup> |  |  |
| அம்மோனியம் | NH |  |  |
| ஐதரோனியம் | H<sub>3</sub>O<sup>+</sup> |  |  |
| பாதரசம்(I) | Hg | mercurous | } |
**பொதுவான '''எதிரயனி'''**  
| பொதுப் பெயர் | குறியீடு | வேறு பெயர் |
| --- | --- | --- |
| குளோரைடு | Cl<sup>−</sup> |  |
| புளோரைடு | F<sup>−</sup> |  |
| ஆக்சைடு | O<sup>2−</sup> |  |
| கார்பனேட்டு | CO |  |
| ஐதரசன் கார்பனேட்டு | HCO | பைகார்பனேட்டு |
| ஐதராக்சைடு | OH<sup>−</sup> |  |
| நைட்ரேட்டு | NO |  |
| பாசுபேட்டு | PO |  |
| சல்ஃபேட் | SO |  |
| அசிட்டேட்டு | எத்தனோயேட்டு |  |
| பார்மேட்டு | மெத்தனோயேட்டு |  |
| ஆக்சலேட்டு | ஈத்தேன்டையோயேட்டு |  |
| சயனைடு |  |  |
|}
# அகம்பன் மாலாதனார்

**அகம்பன் மாலாதனார்** ஒரு சங்க காலத் தமிழ்ப் புலவர்.  
அகம்பன் மால் ஆதன் ஆர். அகம்பன் என்பது இப்புலவரின் தந்தைப்பெயர். மால் தந்தை தன் திருமால் பற்றைத் தன் மகன் பெயரில் இணைத்து வெளிப்படுத்தியுள்ளார். ஆதன் என்னும் சொல் மூச்சுக்காற்றைக் குறிக்கும்.  
இவர் தேனி மாவட்டத்தில் உள்ள பெரியகுளம் பகுதியிலுள்ள அகமலை என்னும் ஊரில் வாழ்ந்தவர். அகமலையில் வாழ்ந்தவர் அகம்பன்.  
இப்புலவர் பெயரில் ஒரே ஒரு பாடல் மட்டும் காணப்படுகிறது.
(அது நற்றிணை 81 முல்லை). வினை முற்றி மீளும் தலைவன் தன் தேர்ப்பாகனிடம் சொல்வதாக அப்பாடல் அமைந்துள்ளது.
# அகம்பன் மாலாதனார்

## மாலாதனார் பாடல் உரை

புரவி நிலத்தில் கொட்டி ஆதிதாளம் போட்டுக்கொண்டு செல்லும். அக்காலத்தில் அதனை வண்டியில் பூண்டும்போது அதன் பிடரியில் மணி கட்டுவர். அந்த மணி ஒலிக்கும்படி பாக! தேரில் பூட்டுக. வேந்தன் தன் பகைவனை வென்று தன்னைத் தணித்துக்கொண்டான். என் மனைவி அம்மா அரிவை விருந்தோம்ப முடியவில்லையே என்று அழுதுகொண்டிருப்பாள். அவள் புன்முறுவலைக் காணவேண்டும்.
# அஞ்சியத்தை மகள் நாகையார்

**அஞ்சியத்தை மகள் நாகையார்** ஒரு சங்க காலத் தமிழ்ப் புலவர் ஆவார்.
# அஞ்சியத்தை மகள் நாகையார்

## பெயர்க் காரணம்

- இப்பெண் புலவர் அஞ்சி என்பானின் அத்தைமகள் ஆகையால் இவ்வாறு அழைக்கப்படுகிறார். இந்த அஞ்சி அதியமான் நெடுமான் அஞ்சி இவர் தன் அத்தை மகன் அஞ்சியின் புகழைப் பாடும் நூலில் இருந்த பாடல்களைப் பாணன் ஒருவன் புதிய பண் அமைத்துப் பாடியபோது கேட்டு மகிழ்ந்த செய்தியைக் குறிப்பிடுகிறார்.
- நாகு என்னும் சொல் இளமையைக் குறிக்கும். இந்த வகையில் இவர் பெயர் அமைந்திருக்கலாம். அல்லது இப்புலவர் நாகப்பட்டினத்தில் வாழ்ந்தவராக இருக்கலாம்.
# அஞ்சியத்தை மகள் நாகையார்

## பாடல்கள்

சங்க இலக்கியங்களில் இவரது பெயரில் ஒரே ஒரு பாடல் காணப்படுகிறது.
# அஞ்சியத்தை மகள் நாகையார்

## பாடலின் உரை

கடுவன் என்னும் ஆண் குரங்கு பலாப்பழத்தைத் தழுவிக்கொண்டு தன் மந்தியை அழைத்ததாம். அது விறலி ஆடும்போது முழவன் முழவை முழக்குவது போல் இருந்ததாம். தலைவன் அப்படிப்பட்ட நாட்டை உடையவனாம். திருமண முரசு இதனால் உள்ளுறையாக உணர்த்தப்படுகிறது. (அதியமான் நெடுமான்) அஞ்சி இசைநூல் ஒன்றை உருவாக்கியிருந்தான். அந்த நூலை இந்தப் பாடல் 'நல்லிசை நிறுத்த நயவரு பாடல் தொல்லிசை' என்று குறிப்பிடுகிறது. பாண்மகன் இந்தப் பண்ணிசையைப் பாடக் கேட்பதைக் காட்டிலும் திருமண முரசோடு கூடிய தலைவன் இனியவன் என்கிறாள் தலைவி.
# துப்பாக்கியால் சுட்டு மரண தண்டனை

புரட்சியாளர்கள் ஆஸ்திரிய படைவீரர்களால் சுட்டுக்கொல்லப்படும் காட்சி]]
**துப்பாக்கியால் சுட்டு மரண தண்டனை**யை நிறைவேற்றுவது பல நூற்றாண்டுகளாக இருந்து வரும் வழக்கம். துப்பாக்கிகள் கண்டுபிடிக்கப்படுவதற்கு முன் அம்புகள் எய்து குற்றம் சாட்டப்பட்டவரைக் கொல்லும் வழக்கம் இருந்து வந்தது. அப்பழக்கமே துப்பாக்கியால் சுட்டுக்கொல்லும் பழக்கமாக மாறியது. தண்டனையை நிறைவேற்ற படைவீரர்களால் அல்லது காவல்துறையினரால் ஒரு சுடு குழு உருவாக்கப்படுகிறது. இக்குழுவின் உறுப்பினர்கள் அனைவரும் ஒரே நேரத்தில் துப்பாக்கி விசையை அழுத்தி குற்றவாளியை நோக்கிச் சுடுகின்றனர். பொதுவாக குற்றவாளியின் கண்கள் கட்டப்பட்ட நிலையில் அவர் சுடு குழுவின் முன் நிறுத்தப்படுகிறார். சட்டம் ஒழுங்கு மீறலுக்கும், படைகளில் பொறுப்பைவிட்டு ஓடியவர்களுக்கும் இம்முறையில் தண்டனை நிறைவேற்றப்படுகிறது. உலகின் பல நாடுகள் இன்னும் இப்பழக்கத்தைப் பின்பற்றுகின்றன.
# அடையாளச் சின்னம்

**அடையாளச் சின்னம்** (logo) என்பது, வணிக நிறுவனங்கள், பிற அமைப்புகள் போன்றவற்றையும் சில சமயங்களில் தனியாட்களைக் கூடப் பொதுமக்கள் இலகுவாக அடையாளம் கண்டு கொள்ளும் வகையில் பயன்படும் ஒரு வரைபடக் குறியீடு ஆகும். அடையாளச் சின்னங்கள் முழுதும் ஒரு வரைபடமாகவோ அல்லது குறித்த நிறுவனத்தின் அல்லது அமைப்பின் பெயரை உட்படுத்திய அடையாள எழுத்துருக்களாகவோ இருக்கலாம். சில அடையாளச் சின்னங்கள் பண்புருவாக (abstract) அமையும். அருகில் உள்ள "சேஸ் வங்கி"யின் அடையாளச் சின்னம் இதற்கு ஒரு எடுத்துக்காட்டு ஆகும். ஐ.பி.எம். கொக்கா கோலா ஆகிய நிறுவனங்களின் அடையாளச் சின்னங்கள் அடையாள எழுத்துருக்களைக் கொண்ட அடையாளச் சின்னங்களுக்கு எடுத்துக்காட்டுகளாக அமைகின்றன.  
அச்சுக்கோத்து அச்சிடும் பழைய காலத்தில் அடையாளச் சின்னங்கள் தனித்துவமாக ஒழுங்கு படுத்தப்படும் அச்சுருக்களைக் கொண்டு உருவாக்கப்பட்டன. தற்காலத்தில், அடையாளச் சின்னங்கள் வணிகக் குறியீடு என்பதற்கு ஈடான பொருளில் பயன்பட்டு வருகின்றது.
# அடையாளச் சின்னம்

## வரலாறு

பல்வேறு கண்டுபிடிப்புக்களும், தொழில்நுட்பங்களும், அடையாளச் சின்னங்களின் வளர்ச்சிக்குப் பெரும் பங்கு ஆற்றியுள்ளன. இவற்றுள் உருளை முத்திரைகள், நாணயங்கள், படவெழுத்து மொழிகளின் பரவல், நீர்க்குறிகள்,, அச்சுத் தொழில்நுட்பத்தின் வளர்ச்சி என்பன அடங்கும்.  
18 ஆம், 19 ஆம் நூற்றாண்டுகளில் நிகழ்ந்த தொழிற்புரட்சி, மேற்கத்திய சமூகங்களை வேளாண்மைச் சமூக நிலையில் இருந்து, தொழிற் சமூக நிலைக்கு மாற்றியது. ஒளிப்படமும், அச்சுத் தொழில்நுட்பமும், விளம்பரத்துறையின் துரித வளர்ச்சிக்கு வித்திட்டன. எழுத்துருக்களையும், படங்களையும் ஒரே பக்கத்தில் இருக்கும்படி செய்யத்தக்க நிலையும் ஏற்பட்டது. எழுத்துருக்களில்கூடப் பல புரட்சிகரமான மாற்றங்கள் நிகழ்ந்தன. அவற்றின் வடிவம், வெளிப்படுத்தும் தன்மை என்பவற்றில் அக்காலத்தில் நூல்களை அச்சிடுவதற்காகப் புழக்கத்தில் இருந்த அடிப்படையான எழுத்துருக்களுக்கும் அப்பால், தடித்த எழுத்துருக்கள், அலங்கார எழுத்துருக்கள் போன்ற பல முன்னேற்றங்கள் ஏற்பட்டன.  
கலைகளின் நோக்கங்களும் விரிவடைந்து வந்தன. வெளிப்படுத்தல், அழகூட்டல் என்பவற்றோடு கூடிய கலையம்சம் கொண்ட கதை சொல்லல் போன்ற நிலையில் இருந்து, நடுத்தர மக்கள் பயன்படுத்தும் பொருட்களையும் அவற்றின் வணிகத் தயாரிப்புக்களையும் வேறுபடுத்திக் காட்டும் ஒன்றாகவும் கலைகள் வளர்ச்சியடைந்தன. வணிகக் கலை தொடர்பான ஆலோசனை நிறுவனங்களும், வணிகக் குழுக்களும் ஒழுங்கமைக்கப்பட்டு வளர்ச்சியடைந்து வந்தன. 1890 ஆம் ஆண்டளவில் அமெரிக்காவில் 8,000 தொழிலாளர்களை வேலைக்கு அமர்த்தியிருந்த 700 கல்லச்சுமுறை (lithography) அச்சகங்கள் இருந்தன.. ஆக்கங்களுக்கான பெருமையும் தனிப்பட்ட கலைஞர்களுக்கு அன்றி அவர்களை வேலைக்கு அமர்த்திய நிறுவனங்களுக்கே உரித்தாயின.  
1800 ஆம் ஆண்டில் பிரான்சு நாட்டின் அச்சக நிறுவனமான ரூச்சன், 1850 ஆம் ஆண்டில் நியூ யார்க்கின் யோசேப் மோர்சு, 1870 ல் பிரான்சின் யோல்சு செரெட் இங்கிலாந்தின் பிரெடெரின் வாக்கர் போன்ற நிறுவனங்கள் காட்சிக் கலைகள், கல்லச்சு நுட்பம் என்பவற்றில் புத்தாக்கங்களைச் செய்தனர். இதன் மூலம் வண்ணப் படங்களை அச்சிடுவதில் பல முன்னேற்றங்கள் உருவாயின. அச்சுச் செலவு குறைந்து படிப்பறிவு வீதம் அதிகரித்ததுடன், காட்சிக்கலைகள் தொடர்பான பாணிகளும் மாற்றமடையலாயின. விக்டோரிய அழகூட்டல் கலைகள், வணிகச் சார்பான அச்செழுத்துப் பாணிகள், முறைகள் என்பவற்றையும் தழுவி விரிவடைந்தது.
# அடையாளச் சின்னம்

## தற்காலத்தில் அடையாளச் சின்னங்கள்

.]]
அடையாளச் சின்ன வடிவமைப்பில் தற்காலம் 1950 ஆம் ஆண்டில் தொடங்குகிறது. 1960 ஆம் ஆண்டில் சேர்மெயேஃப் கீசுமர் நிறுவனத்தால் வடிவமைக்கப்பட்ட சேஸ் வங்கியின் அடையாளச் சின்னம் அமெரிக்காவில் நவீன வரிவடிவ வடிவமைப்பின் முன்னோடியாகக் கருதப்படுகிறது. சேஸ் வங்கியின் அடையாளச் சின்னமே தற்காலத்தின் முதல் உண்மையான பண்புரு அடையாளச் சின்னம் ஆகும். மக்கள் ஊடகங்களைப் பயன்படுத்தி இந்த அடையாளச் சின்னத்தை வங்கியுடன் அடையாளம் காண்பதற்கான விளம்பரம் செய்யப்பட்டது. அந்த அடையாளச் சின்னம் எளிமையானதாகவும், தனித்துவமானதாகவும் இருந்ததுடன், எந்தவொரு பண்பாட்டுக் குழுவுடனும் அடையாளம் காணமுடியாததாக இருந்ததால் ஒரு சிக்கல்தன்மை கொண்ட பன்னாட்டு நிறுவனமொன்றிற்குப் பொருத்தமானதாக அமைந்தது.  
இன்று பல நிறுவனங்களும், உற்பத்திப் பொருட்களும், சேவை நிலையங்களும், முகவர் அமைப்புக்களும் படவுருக்களை (ideogram) அல்லது குறியீடுகளை அல்லது இரண்டும் கலந்த வடிவங்களைத் தமது அடையாளச் சின்னங்களாகப் பயன்படுத்துகின்றன. இதனால் சில அடையாளச் சின்னங்களையே மக்கள் அவற்றின் நிறுவனங்களுடன் அடையாளம் காண முடிகின்றது. தற்போது படவுருக்களையும், நிறுவனத்தின் பெயரையும் அடையாளச் சின்னங்களின் பயன்படுத்தும் போக்கும் காணப்படுகிறது. இதன் மூலம் அடையாளச் சின்னங்களை நிறுவனங்களுடன் அடையாளம் காண்பது இலகுவாகின்றது. பெயருக்கு முக்கியத்துவம் கொடுத்து வடிவமைக்கப்படும் அடையாளச் சின்னங்களும் காணப்படுகின்றன. இவற்றில் வழமையான எழுத்துருக்களையன்றிப் பெயரைத் தனித்துவமான வடிவமைப்புக்களுடன் கூடியனவாக எழுத்துக்களையும், குறிப்பிட்ட நிறங்கள், வரைபடக் கூறுகள் என்பவற்றையும் பயன்படுத்துவதன் மூலம் அமைக்கின்றனர்.  
சில வேளைகளில் பெயர்களிலும் பார்க்கப் படவுருக்கள் கூடிய பொருத்தமானவையாக அமைகின்றன. பல்வேறு மொழிகளைப் பேசுவோர் அடையாளம் காணவேண்டிய நிலை இருக்கும்போது ஒரு குறிப்பிட்ட மொழியைச் சார்ந்த எழுத்துக்கள் உகந்தவையாக இருக்காது. எடுத்துக்காட்டாக, அரபு மொழியில் அல்லது சீன மொழியில் எழுதப்பட்ட பெயர்கள் ஐரோப்பிய நாடுகளில் எவ்வித விளக்கத்தையும் ஏற்படுத்தா. படவுருக்கள் இவ்வாறான நிலைமைகளில் மிகவும் பொருத்தமானவையாக அமைகின்றன. அரசு சார்பற்ற நிறுவனங்களில், செஞ்சிலுவைச் சங்கம், செம்பிறைச் சங்கம் போன்றவற்றின் அடையாளச் சின்னங்கள் பெரும்பாலான நாடுகளிலும் பல்வேறு மொழிபேசுவோரிடமும் நன்று அறியப்பட்டவை. இதனால் இத்தகைய அடையாளச் சின்னங்களில் பெயர் எழுதும் அவசியம் கிடையாது. ஒரு மொழியில் எழுதப்பட்டாலும் கூட பயன்படுத்தப்பட்ட நிறம், எழுத்தின் வடிவம் போன்ற கூறுகள் சில அடையாளச் சின்னங்களுக்குப் பரவலான அறிமுகத்தை உருவாக்கிக் கொடுக்கின்றன. கொக்கா கோலாவின் அடையாளச் சின்னம் இதற்குச் சிறந்த எடுத்துக்காட்டு ஆகும்.
# அஞ்சில் அஞ்சியார்

**அஞ்சில் அஞ்சியார்** ஒரு சங்க காலத் தமிழ்ப் புலவர்.
# அஞ்சில் அஞ்சியார்

## பெயர்க் காரணம்

ஊஞ்சலாடும் பெண்ணை இவர் 'அஞ்சில் ஓதி' என்று குறிப்பிடுகிறார். இதனால் இப்புலவர் பெயருக்கு 'அஞ்சில்' என்னும் அடைமொழி தரப்பட்டுள்ளது எனலாம். எனினும் அஞ்சில் ஆந்தையார் பாடலில் அஞ்சில் என்னும் சொல் வரவில்லை. எனவே அஞ்சில் என்னும் சொல் ஊரைக் குறிப்பதாகக் கொள்ளவேண்டியுள்ளது.
# அஞ்சில் அஞ்சியார்

## பாடிய பாடல்கள்

சங்க இலக்கியங்களில் இவர் பாடியதாக ஒரே ஒரு பாடல் உள்ளது. (நற்றிணை: 90 மருதம்)
# அஞ்சில் அஞ்சியார்

## பாடல் தரும் செய்தி

அந்த மூதூரில் ஆடியல் விழா. எல்லாரும் உடையோர் போலப் பெருங்கை (நல்லொழுக்க) உணவு அருந்துவர். துணி வெளுக்கும் புலத்தி துவைக்காத புத்தாடை அணிந்துகொள்வர். பனைநார்க் கயிற்றில் ஊஞ்சல் கட்டி ஆடுவர், மாலை போட்டுக்கொண்டு ஆடுவர். (ஆடிக் காற்றில் அம்மியும் நகரும் என்பார்கள். ஆடிமாதக் காற்றில் மரங்கள் மிகுதியாக ஆடும். இதனால் இந்த மாதத்துக்குப் பெயர் ஆடி. ஆடி மாதத்தில் நடைபெறும் திருவிழா ஆடிப்பதினெட்டு. இந்த நாளில் தூறி என்று சொல்லி ஊஞ்சலாடுவது இக்காலத்திலும் உண்டு) தலைவி ஒருத்தி இன்று புத்தாடை புனையவில்லை. மாலை போட்டுக்கொள்ளவில்லை. தோழியர் ஆட்டும் ஊஞ்சலும் ஆடவில்லை. இவள் அழுதுகொண்டே ஒதுங்கிச் செல்கிறாள். காரணம் இவளது தலைவனை நயன் இல்லாத மாக்கள் (மகளிர்) தழுவிக்கொண்டனர். இதனை வேந்தனும் கண்டுகொள்ளவில்லை. இந்த அரசனால் என்ன பயன் என்கிறாள் தோழி. தலைவியிடம் சொல்வது போலப் பாணன் கேட்கும்படி தோழி சொல்கிறாள். பாணன் தூது சென்று தலைவனிடம் குறையைச் சொல்லிப் போக்கவேண்டும் என்பது கருத்து.
# மாசாச்சூசெட்சு தொழில்நுட்பக் கழகம்

**மாசசூசெட்சு தொழில்நுட்பக் கழகம்** அல்லது **மாசசூசெட்சு தொழில்நுட்பக் கல்வி நிலையம்** (Massachusetts Institute of Technology) அல்லது **எம்.ஐ.டி.** (MIT) ஐக்கிய அமெரிக்காவின் மாசசூசெட்சு மாநிலத்தின் கேம்பிரிட்சு நகரில் பல்கலைக்கழகத் தரத்தில் அமைந்த புகழ்பெற்ற ஒரு கல்வி நிலையமாகும். இது அமெரிக்காவின் அறிவியல் மற்றும் தொழில்நுட்ப பல்கலைக்கழகங்களில் ஒரு உயர்ந்த பல்கலைக்கழகம் ஆகும்.  
அறிவியல் மற்றும் தொழி்ல்நுட்ப ஆராய்ச்சிக்கான தீவிர முக்கியத்துவத்துடன் ஐந்து பள்ளிகள், ஒரு கல்லூரியுடன் 32 நிறுவனங்களைக் கொண்டுள்ளது. எம்ஐடி என்பது இரண்டு லேண்ட்-கிராண்ட் தனியார் பல்கலைக்கழகங்களுள் ஒன்று என்பதுடன், சீ-கிராண்ட் மற்றும் ஸ்பேஸ் கிராண்ட் பல்கலைக்கழகமும் ஆகும்.  
அமெரிக்காவின் தொழில்மயமாக்கல் அதிகரிப்பின் காரணமாக 1861 ஆம் ஆண்டு வில்லியம் பர்டன் ரோஜர்ஸ் என்பவரால் நிறுவப்பட்ட இந்தப் பல்கலைக்கழகம் ஜெர்மானிய பல்கலைக்கழக மாதிரியை ஒத்துள்ளதுடன், முற்கால நெறிமுறைகளை வலியுறுத்துகின்றது.இதனுடைய தற்போதைய வளாகம் 1916 ஆம் ஆண்டு தொடங்கப்பட்டது என்பதுடன், சார்ல்ஸ் ஆற்றுப் பள்ளத்தாக்கின் வடக்குப்புற கரை முழுவதும் நீண்டிருக்கிறது. இரண்டாம் உலகப்போரின்போதும், பனிப்போரின்போதும் எம்ஐடியின் ஆராய்ச்சியாளர்கள் பாதுகாப்பு ஆராய்ச்சி சார்ந்த கணிப்பொறிகள், ரேடார் மற்றும் அசைவற்ற வழிகாட்டல் ஆகியவறறை உருவாக்கும் முயற்சிகளில் ஈடுபட்டிருந்தனர்.கடந்த 60 ஆண்டுகளாக எம்ஐடிஇன் கல்வித் திட்டங்கள் பௌதீக அறிவியல் மற்றும் பொறியியல் போன்றவற்றைக் கடந்து பொருளாதாரம், தத்துவம், மொழியியல், அரசறிவியல் மற்றும் மேலாண்மை போன்ற சமூக அறிவியல் வரை நீண்டிருக்கிறது.  
2007/08 ஆம் கல்வியாண்டில் எம்ஐடி 4,172 இளநிலைப் பட்டதாரிகள், 6,048 முதுநிலைப் பட்டதாரி மாணவர்களை பதிவுசெய்துள்ளதோடு,1,008 பயிற்சியாளர்களை வேலைக்கு அமர்த்தியுள்ளது.இதனுடைய மானியம் மற்றும் வருடாந்திர ஆராய்ச்சி செலவுகள் வேறு எந்த அமெரிக்கப் பல்கலைக்கழகங்களைவிடவும் மிக அதிகமாகும். 73 நோபல் பரிசாளர்கள், 47 அறிவியலுக்கான தேசிய பதக்கம் வென்றவர்கள் மற்றும் 31 மெக்கார்தர் பல்கலைக்கழக உறுப்பினர்கள் உள்ளிட்டோர் தற்போது அல்லது முன்னதாக இந்தப் பல்கலைக்கழகத்தில் இணைந்திருந்தனர். எம்ஐடி முன்னாள் மாணவர்களால் உருவாக்கப்பட்ட நிறுவனத்தின் கூடுதல் வருவாய் உலகிலேயே 17வது மிகப்பெரிய பொருளாதாரம் ஆகும்.  
பொறியாளர்கள் 33 விளையாட்டுகளுக்கு நிதியுதவி செய்கின்றனர், அவற்றுள் பெரும்பாலானவை என்சிஏஏ பிரிவு IIIஇன் நியூ இங்கிலாந்து பெண்கள் மற்றும் ஆண்களுக்கான விளையாட்டுப் போட்டிகளுக்கானவை ஆகும். பிரிவு I படகோட்டுதல் திட்டங்கள் இஏஆர்சி மற்றும் இஏடபிள்யூஆர்சியின் ஒரு பகுதியாகவே உள்ளது.
# மாசாச்சூசெட்சு தொழில்நுட்பக் கழகம்

## வரலாறு

### நிறுவப்பட்டதும் துவக்க ஆண்டுகளும் (1861–1915)

1859 ஆம் ஆண்டிற்கு முன்னதாக, கலை அறிவியல் அருங்காட்சிகம் மற்றும் கிடங்கிற்காக போஸ்டனிலுள்ள பேக் பேயில் புதிதாக உருவாக்கப்பட்டுள்ள நிலங்களைப் பயன்படுத்துவதற்கான முன்மொழிவை மாசசூசெட்ஸ் மாகாண சட்டமன்ற உறுப்பினர் அளித்தார். 1861 ஆம் ஆண்டு, வில்லியம் பர்டன் ரோஜர்ஸால் சமர்ப்பிக்கப்பட்ட "மாசசூசெட்ஸ் தொழி்ல்நுட்பக் கல்வி நிறுவனம் மற்றும் இயற்கை வரலாற்றி்ற்கான போஸ்டன் சமூகத்தின்" இணைப்பிற்கான தனியுரிமையை மாசசூசெட்ஸ் காமன்வெல்த் அங்கீகரித்தது.பத்தொன்பதாம் நூற்றாண்டின் மத்தியில் அறிவியல் மற்றும் தொழில்நுட்பத்தில் ஏற்பட்டு வரும் விரைவான முன்னேற்றம் ஏற்படுத்திய சவால்களை எதிர்கொள்வதற்கான புதிய வடிவிலான உயர்கல்வியை அளிக்க பாரம்பரிய கல்வி நிறுவனங்கள் தயங்கி நின்றபோது, ரோஜர்ஸ் அதை எதிர்கொள்ள புதிய கல்வி நிறுவனத்தை ஏற்படுத்த விரும்பினார்.
ரோஜர்ஸ் திட்டம் என்று தெரியவந்துள்ள இந்தத் திட்டம், ஒரு சுதந்திரமான உறுப்பினர் ஆராய்ச்சியில் ஈடுபடுவது மற்றும் கருத்தரங்குகள் மற்றும் ஆய்வகங்கள் சார்ந்த அறிவுறுத்தல்கள் என்ற ஜெர்மானிய ஆராய்ச்சிப் பல்கலைக்கழக மாதிரியை பிரதிபலித்தது.இந்தப் புதிய வடிவிலான கல்வி பின்வரும் மூன்று கொள்கைகளை அடிப்படை வேராகக் கொண்டிருக்கும் என்று ரோஜர்ஸ் அறிவித்தார்: பயனுள்ள அறிவின் கல்வி மதிப்பீடு, "செயல் அடிப்படையில் கற்றலின் அவசியம்", மற்றும் இளநிலை பட்டப்படிப்பு அளவில் தொழில்முறை மற்றும் சுதந்திர கலைக் கல்வியை ஒருங்கிணைத்தல்.  
தனியுரிமை பெற்ற ஒரு வாரத்திலேயே உள்நாட்டுப் போரில் வெளிப்படையான சண்டை மூண்டதால், எம்ஐடிஇன் முதல் வகுப்புகள் 1865 ஆம் ஆண்டு போஸ்டன் டவுன்டவுனில் இருந்த மெர்க்கண்டைல் கட்டிடத்தில் வாடகைக்கு எடுக்கப்பட்ட இடத்தில் நடத்தப்பட்டன. போஸ்டனின் மத்தியில் இது அமைந்திருந்தாலும், இந்தப் புதிய நிறுவனத்தின் செயல்திட்டம் "தொழில்துறை வகுப்புகளின் சுதந்திரமான மற்றும் நடைமுறை கல்வியை மேம்படுத்துவதற்கு" கல்வி நிறுவனங்களுக்கு நிதியளித்தல் என்ற 1862 ஆம் ஆண்டு மோரில் லேண்ட்-கிராண்ட கல்லூரிகள் சட்டத்தின் நோக்கத்திற்கு பொருந்துவதாகவே இருந்தது.மாசசூசெட்ஸ் பல்கலைக்கழகம் இந்தச் சட்டத்தின்கீழ் என்னவாக ஆகப்போகிறது என்று மாசசூசெட்ஸ் காமன்வெல்த் கண்டுகொண்டது என்றாலும்,எம்ஐடியும் வடிவமைப்பிற்கு பெயரிட்டதோடு லேண்ட் கிராண்ட்களைப் பெறுவதற்கென்று வடிவமைக்கப்பட்ட இரண்டே தனியார்-உரிமையுள்ள நிறுவனங்களில் ஒன்றானது.இந்த கிராண்ட்களின் நடவடிக்கைகள் 1866 ஆம் ஆண்டு எம்ஐடி "போஸ்டன் டெக்" என்று அறியப்படுவதற்கு காரணமான போஸ்டனின் பேக் பேயில் முதல் கட்டிடம் அமைவதற்கு வசதி ஏற்படுத்தித் தந்தன.அடுத்துவந்த அரை நூற்றாண்டுகளில், அறிவியல் மற்றும் பொறியியல் பாடத்திட்டத்திலான கவனம் கோட்பாட்டுரீதியான திட்டங்களுக்குப் பதிலாக வாழ்க்கைத் தொழில் சார்ந்தவற்றை நோக்கி சென்றது.ஹார்வார்ட் பல்கலைக்கழகத்தின் தலைவரான சார்ல்ஸ் வில்லியம் எலியட் தனது முப்பது வருட பதவிக்காலத்துக்கும் மேலாக ஹார்வார்டின் லாரன்ஸ் அறிவியல் பள்ளியோடு எம்ஐடிஐ இணைத்துக்கொள்ள திரும்பத்திரும்ப முயற்சித்தபடியே இருந்தார்: 1900 மற்றும் 1914 ஆம் ஆண்டுகளில் வந்த வேறு கோரிக்கைகளோடு 1869 ஆம் ஆண்டுகளின் துவக்கத்திலிருந்தே பேச்சுவார்த்தைகள் தொடர்ந்து நடைபெற்று முற்றிலும் தோல்வியில் முடிந்தது. பின்னாளைய எம்ஐடிஐ, ஹார்வார்ட் மற்றும் நான்ஜிங் பல்கலைக்கழகம் ஆகியவை கூட்டாக சேர்ந்து பொறியியல் பள்ளி ஒன்றை அமைக்க திட்டமிட்டன, அது சீனாவில் நடைபெற்ற ராணுவத்தலைவர்களின் போரினால் தோல்வியடைந்தது.
# மாசாச்சூசெட்சு தொழில்நுட்பக் கழகம்

## அமைப்பும் நிர்வாகமும்

எம்ஐடி ஒரு தனியுரிமை பெற்ற இலாப நோக்கற்ற அமைப்பு என்பதுடன் எம்ஐடி கார்ப்பரேஷன் எனப்படும் தனியாக நியமிக்கப்பட்ட அறங்காவல் மன்றத்தினரால் உரிமைகொண்டு ஆளப்படுகிறது. தற்போதைய மன்றம் அறிவியல், பொறியியல், தொழில்துறை, கல்வித்துறை மற்றும் பொதுச்சேவை தலைவர்கள் ஆகிய துறைகளிலிருந்து வந்துள்ள 74 உறுப்பினர்களோடு டானா ஜி.மியட்டால் தலைமையேற்கப்பட்டுள்ளது.இந்தக் கார்ப்பரேஷன் நிதிநிலை அறிக்கை, புதிய திட்டப்பணிகள், பட்டங்கள் மற்றும் ஆசிரிய உறுப்பினர்களை அங்கீகரிப்பதோடு முதன்மை நிர்வாக அலுவலராக செயல்படும் தலைவரை தேர்ந்தெடுத்து நிறுவனத்தின் ஆசிரிய உறுப்பினர்களுக்கு தலைமையேற்கிறது.சூஸன் ஹெக்ஃபீல்ட் 16வது தலைவர் என்பதுடன் டிசம்பர் 2004 ஆம் ஆண்டிலிருந்து பணியாற்றி வருகிறார். எம்ஐடியின் மானியம் மற்றும் பிற நிதிசார்ந்த சொத்துக்கள் துணைநிறுவனமான எம்ஐடி முதலீட்டு மேலாண்மை நிறுவனத்தால் (MITIMCo) நிர்வகிக்கப்படுகிறது. 2008 ஆம் ஆண்டில் 10.068 பில்லியன் என்று மதிப்பிடப்பட்டுள்ள எம்ஐடியின் மானியம் அமெரிக்க கல்லூரிகள் மற்றும் பல்கலைக்கழகங்களில் ஆறாவது மிகப்பெரிய அளவாகும்.  
எம்ஐடி "அறிவியல், பொறியியல் மற்றும் கலைகளை மேம்படுத்துகின்ற பல்கலைக்கழகமாகும்"
இதற்கு ஐந்து பள்ளிகள் (அறிவியல், பொறியியல், கட்டிடக்கலை மற்றும் திட்டமிடல், மேலாண்மை மற்றும் மனிதநேயவியல், கலைகள் மற்றும் சமூக அறிவியல்கள்) மற்றும் ஒரு கல்லூரி (சுகாதார அறிவியல் மற்றும் தொழில்நுட்ப விட்டேகர் கல்லூரி) உள்ளன, ஆனால் சட்டம் அல்லது மருத்துவத்திற்கான பள்ளிகள் இல்லை.எம்ஐடியின் 32 கல்வித் துறைகள் ஒவ்வொன்றின் தலைமையும், தலைவரின் கீழ் உள்ள நிர்வாகத் தலைவருக்கு தகவலளிக்கும் துறையின் முதன்மைத் தலைவருக்கு செய்திகளை அளிக்கும்.இருப்பினும், ஆசிரிய உறுப்பினர் குழுக்கள் எம்ஐடியின் பாடப்பிரிவு, ஆராய்ச்சி, மாணவர் வாழ்க்கை மற்றும் நிர்வாக விவாகாரங்களில் குறிப்பிடத்தக்க அளவிலான கட்டுப்பாட்டை வலியுறுத்துகின்றன.  
எம்ஐடியின் மாணவர்கள் தங்களுடைய பிரதான படிப்பு மற்றும் வகுப்புகளைப் பயன்படுத்தி எண்கள் அல்லது சுருக்கெழுத்துக்களால் மட்டுமே குறிப்பிடப்படுகின்றனர். பிரதான படிப்புகளுக்கு நிறுவனம் துவங்கப்பட்டபோது தோராயமான ஒழுங்கில் எண் அளிக்கப்பட்டது; உதாரணத்திற்கு, பொது மற்றும் சுற்றுச்சூழல் பொறியியல் பயிற்சி I, மற்றும் அணு அறிவியல் மற்றும் பொறியியல் பயிற்சி XXII.
பிரபலமான துறையன மின்னியல் பொறியியல் மற்றும் கணிப்பொறி அறிவியலை பிரதானமாக கொண்டவர்கள் ஒட்டுமொத்தமாக தங்களை "பயிற்சி VI" என்று அடையாளப்படுத்திக்கொள்கின்றனர்.எம்ஐடி மாணவர்கள் தங்களுடைய பாடங்களை அடையாளம் காண துறையின் பயிற்சி எண் மற்றும் வகுப்பிற்கு வழங்கப்பட்டுள்ள எண் ஆகியவற்றை இணைத்துக்கொள்கின்றனர்; பல அமெரிக்க நிறுவனங்களிலுமுள்ள பயிற்சி "பௌதீகம் 101" என்று குறிப்பிடப்பட்டுள்ளது எம்ஐடியில் "8.01" என்று மட்டுமே குறிப்பிடப்படுகிறது.
# மாசாச்சூசெட்சு தொழில்நுட்பக் கழகம்

## வளாகம்

எம்ஐடி வளாகத்தின் இடப்பரப்பு கேம்ப்ரிட்ஜ் நகரத்திலுள்ள சார்ல்ஸ் நதிப் படுகையின் வடக்குப் பகுதியில் கிட்டத்தட்ட ஒரு மைல் ஆகும்.இந்த வளாகம், பெரும்பாலான தங்குமிடங்கள் மற்றும் மாணவர்களின் வாழ்வகங்கள் மேற்கிலும், பெரும்பாலான கல்வித்துறை கட்டிடங்கள் கிழக்கிலுமாக மாசசூசெட்ஸ் அவென்யூவால் பாதியாகப் பிரிக்கப்பட்டிருக்கிறது.எம்ஐடிக்கு அருகாமையில் ஹார்வார்ட் பாலம் அமைந்துள்ளது, அது தரநிலையற்ற நீள அளவான ஸ்மூட் என்பதால் அளவிடப்பட்டிருக்கிறது. கெண்டல் MBTA ரெட் லைன் நிலையம் கெண்டல் சதுக்கத்திலுள்ள வடகிழக்கு நுனிக்கும் சற்று தொலைவில் அமைந்துள்ளது.நவீன அலுவலகம் மற்றும் மறுவாழ்வு தொழில்துறை கட்டிடங்கள் மற்றும் சமூக-பொருளாதார ரீதியில் மாறுபட்ட தன்மைகொண்ட குடியிருப்பு பகுதிகள் ஆகியவை எம்ஐடியை சூழ்ந்துள்ள கேம்ப்ரிட்ஜின் அண்மைப் பகுதிகளாகும். வகைமாதிரியாக, கல்வித்துறை மற்றும் அலுவலகக் கட்டிடங்கள் எண்களால் குறிப்பிடப்படுகையில் குடியிருப்பு கூடங்கள் பெயரால் குறிப்பிடப்படுகின்றன.கட்டிட அமைப்பின் எண்கள் வெறுமனே கட்டிடம் கட்டப்பட்ட வரிசை மற்றும் மெக்லாரின் கட்டிடத்தின் மையத் தொகுதியின் அசலான இடத்திற்கும் அருகாமையிடம் (வடக்கு, கிழக்கு மற்றும் தெற்கு) ஆகியவற்றிற்கு தொடர்புடையதாக இருக்கிறது.  
எம்ஐடியின் நிறுவனத்திற்குள் அமைந்துள்ள அணுக் கதிரியக்க மையம் அமெரிக்காவிலேயே பல்கலைக்கழகத்தைச் சேர்ந்த அணுக்கதிரியக்க மையங்களிலேயே மிகப்பெரியதாகும். இந்தக் கதிரியக்க மையம் அமைந்துள்ள கட்டிடம் மக்கள் அடர்த்தியாக வசிக்குமிடத்தில் இருப்பதால் அவ்வப்போது சில பிரச்சினைகளை ஏற்படுத்துவதுண்டு, ஆனால் எம்ஐடி அதனை மிகப்பாதுகாப்பான இடமாக பராமரித்துவருகிறது. அழுத்தப்பெற்ற காற்றுச் சுரங்கம் மற்றும் கப்பல் மற்றும் கடல் அமைப்பு வடிவங்களை பரிசோதிப்பதற்கான தோண்டும் டாங்கி ஆகியவை வளாகத்தின் மற்ற குறிப்பிடத்தக்க தொழிலகங்களாகும். எம்ஐடியின் வளாகரீதியிலான கம்பியில்லா இணைப்பு 2005 ஆம் ஆண்டு கோடையில் நிறைவடைந்ததோடு கிட்டத்தட்ட 3,000 அணுகல், மையங்கள் அந்த வளாகத்தை சுற்றிலும் அமைந்திருக்கின்றன.  
2001 ஆம் ஆண்டு, எம்ஐடியின் அபாயகரமான கழிவுத்தேக்கம் மற்றும் குப்பையகற்றல் நடைமுறைகளுக்காக சுத்தமான தண்ணீர் சட்டம் மற்றும் சுத்தமான காற்று சட்டம் ஆகியவற்றை மீறியதற்காக சுற்றுச்சூழல் பாதுகாப்பு நிறுவனம் அதன் மீது வழக்கு தொடர்ந்தது. எம்ஐடி 155,000 டாலர்கள் அபராதம் செலுத்தியும், மூன்று சுற்றுச்சூழல் திட்டங்களைத் தொடங்கி வழக்கைத் தீர்த்தது.[219]இந்த வளாகத்தை விரிவாக்குவதற்கான துவக்கநிலை நடவடிக்கைகளோடு, தங்களது ஆற்றல் திறனை மேம்படுத்துவதற்கு இருந்துவரும் கட்டிடடங்களையும் பரவலான அளவில் புதுப்பித்து.தனது சுற்றுச்சூழல் தாக்கத்தைக் குறைப்பதற்காக மாற்று எரிபொருள் வளாக போக்குவரத்தை செயல்படுத்துதல், பொது போக்குவரத்து இலவசச் சீ்ட்டுகளுக்கான மானியங்கள் மற்றும் வளாகத்தின் பெரும்பாலான மின்சார மற்றும் வெப்பப்படுத்தல் தேவைகளுக்காக நடத்தப்படும் குறைந்த-உமிழ்வுள்ள கோஜெனரேஷன் ஆகியவற்றின் மூலம் எம்ஐடி சில நடவடிக்கைகளையும் மேற்கொண்டது.
# மாசாச்சூசெட்சு தொழில்நுட்பக் கழகம்

## கல்வித்துறைகள்

எம்ஐடி ஒரு பெரிய முழுநேரக் கல்வியளிக்கின்ற, பெரும்பான்மை பட்டப்படிப்பு/தொழில்முறை ஆராய்ச்சியைக் கொண்டுள்ள பல்கலைக்கழகமாகும். நான்கு வருட முழு நேர இளநிலைப் பட்டப்படிப்பு நெறிமுறைத் திட்டம் உயர் பட்டப்படிப்பு உடனிருப்புடனான "சமநிலைப்படுத்தப்பட்ட கலை மற்றும் அறிவியல்/தொழில்" என்று வகைப்படுத்தப்பட்டுள்ளதுடன் கல்விச் சேர்க்கைகள் "மிகுந்த தேர்வுடைய, குறைவான மாற்றுதலுடைய" இயல்புள்ளது என்று குறிப்பிடப்படுகிறது.  
*யு.எஸ்.நியூஸ் அண்ட் வேர்ல்டு ரிப்போர்ட்* 1994 ஆம் ஆண்டிலிருந்து முதலாவதாக பதிப்பித்த முடிவுகளில் பொறியியல் பள்ளி பட்டப்படிப்பு மற்றும் இளநிலைப் பட்டப்படிப்பிலேயே முதலாவதாக மதிப்பிடப்பட்டுள்ளது. டைம்ஸின் உயர்கல்வி உலக பல்கலைக்கழகங்கள் தரவரிசையில் தொழினுட்பம் மற்றும் இயற்கை அறிவியல்கள் துறைகளில் சர்வதேச அளவில் எம்ஐடி முதலாவதாக வந்துள்ளது. அமெரிக்க ஆராய்ச்சி பல்கலைக்கழகங்களின் 1995 ஆம் ஆண்டு தேசிய ஆராய்ச்சி பேரவை ஆய்வு "நன்மதிப்பில்" முதலாவது இடத்தையும், "மேற்கோள் சான்று மற்றும் ஆசிரிய உறுப்பினர் விருதுகளில்" நான்காவது இடத்தையும் அளித்துள்ளது, 2004 ஆம் ஆண்டு ஆய்வு இளநிலைப் பட்டப்படிப்பு விண்ணப்பதாரர்கள் மிகவும் முன்னுரிமையளிக்கும் கல்லூரியில் எம்ஐடி நான்காவதாக இருப்பதாக கண்டுபிடித்துள்ளது.தரப்பட்டியல் வலைத்தள த்தின்படி, எம்ஐடி தன்னுடைய திறந்தநிலை அணுகல் மற்றும் மின்னணு கல்வித்துறை பதிப்பகத்திற்கான கடப்பாட்டிற்காக உலகின் முதலாவதாக (ஜனவரி 2009 ஆம் ஆண்டு) வந்துள்ளது.